  Виталий Пронин ПрезентациынЭстониын улӥсь удмурт кылбурчи, кылысь кылэ берыктӥсь Надежда Пчеловодова ӟеч сямлы пӧрмытӥз ини, Выль ар праздникъёсы дораз бертылыкуз, одно ик сьӧраз эстон гожъяськисьёсты вайыны. Туэ Удмуртиын кунояло кузпалъёс Эва Кофф но Индрек.Толон Удмурт театрысь «Перепечкин» кафеын литератураен тунсыкъяськисьёс эстон гожъяськисьёсын тодматскизы.Ӝыт сӥземын вал Индрек Коффлэн «Удмуртлыклэн улон кужмыз сярысь. Истерия трактат» книгаеныз тодматонлы. Авторез книгаезлэсь кылдон историзэ мадиз.Кема дыр ӵоже Индрек адямиослэсь вераськем кылъёссэс, лэчыт верамъёссэс блокнотаз гожъям. Собере, кагаз вылэ печатласа, текстъёсты, предложениослы люкылыса, вандылэм но чуръёсты-веранъёсты огез бере огез радъям. Озьы книгалэсь структуразэ кылдытэм.- Та предложениосты выльысь одӥг текстэ люкакум, одно ик ритмез но логикаез мед кылдоз шуыса тырши. Трактатэз печатлам бере тодӥ: магазинъёсын сое афоризмъёсын книга шуыса вузало. Эстон критикъёс гожъямме лирика но, драма произведение пӧлы но пыртылӥзы. Нош та одӥг произведение, одӥг книга - сое кылбур бичетэн лыдъяны мон соглаш ӧвӧл.Надежда Пчеловодова та книгаез 2 ар ӵоже берыктэм. Дорам бертылоно луиз, шуиз со, кылзӥськоно, мар вераське калык, кызьы верасько пиосмуртъёс. Пиосъёслэсь вераськемзэс огпол но нимысьтыз кылзӥськеме ӧй вал. Та книга удмуртъёслэн стереотипъёссы сярысь, котькуд верам кылзэ удмуртъёслы матын, валамон карыса гожтыны тырши. Нырысь мон тае аслам гуртоосылы лыдӟыны сёти. Соос монэ кышкатӥзы, ӟучъёслэсь та понна сюроз шуыса, дӥсьтонэлы паймизы.Соку вераны луэ: книгалэн кык авторез - Надежда Пчеловодова но Индрек Кофф.Ӝытэ люкаськемъёс та малпанэн соглаш кариськизы. Ачиз но Индрек шуиз, удмурт кылэ берыктэм книга удмуртлыклэн улон кужмыз сярысь, эстон кылынэз эстон калыклэн улон шоры учкемезлы сӥземын.Егитъёс книгалэсь люкетсэ шара лыдӟизы. Нош трактатэ пыртэм ораськон кылъёсты лыдӟыны керпотӥзы. Книгаын сыӵеь кылъёс эсэпсэ валаса пыртэмын ке но. Кылсярысь, «сяська тугокоед туж чебер, а дэремед кузьгес мед луысал, и йырсиед, ну, со йырсиед сярысь ми ум вераське али, озьы-а». Кылбурчи Пётр Захаров но шуиз, аслаз текстъёсаз ораськон кылъёсты уг куто, энергетиказы, пе, урод.Эва но Индрек 4 нылпи будэто, нылпиослы книгаос гожъяло. Соослэн геройёссы одно ик маин ке но калыклэсь пӧртэм луо. Коффъёслэсь нылпи веросъёссэс «Кизили» журналысь лыдӟыны луоз.Туспуктӥз Семён Семёнов Теги: Берыктонлуд ИндрекКофф литература удмуртлитература Эстония  